GUVERNUL REPUBLICII MOLDOVA

HOTĂRÂRE nr.
din ____  _________
Chișinău

Cu privire la aprobarea Programului pentru susținerea populației de etnie romă din 
Republica Moldova pentru anii 2027-2030

În temeiul art. 6 lit. h) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, Guvernul HOTĂRĂȘTE:

1. Se aprobă Programul pentru susținerea populației de etnie romă din Republica Moldova pentru anii 2027-2030 (se anexează).  
2. Autoritățile și instituțiile responsabile, vor asigura realizarea acțiunilor incluse în Planul de acțiuni privind implementarea Programului pentru susținerea populației de etnie romă din Republica Moldova pentru anii 2027-2030 și vor prezenta Ministerului Educației și Cercetării, până la data de 31 ianuarie a anului următor perioadei de raportare, informația privind gradul de implementare a acestora. 
3. Instituțiile și autoritățile publice autonome, precum și autoritățile administrației publice locale participă la realizarea acțiunilor prevăzute în Programul pentru susținerea populației de etnie romă din Republica Moldova pentru anii 2027-2030, în limitele competențelor stabilite de legislație, în baza unei invitații adresate acestora.
4. Ministerul Educației și Cercetării:  
1) va prezenta anual Guvernului, până la data de 01 aprilie, Raportul de monitorizare a implementării Programului; 
2) va prezenta Guvernului, până la data de 01 aprilie 2029, raportul de evaluare intermediară a Programului;
3) va prezenta Guvernului, până la data de 01 aprilie 2031, raportul de evaluare finală a Programului.  
4) va publica rapoartele anuale, de evaluare intermediară și de evaluare finală pe pagina web oficială.  
5. Finanțarea acțiunilor prevăzute în prezenta hotărâre se va efectua din contul şi în limitele alocațiilor aprobate anual în aceste scopuri în bugetele autorităților publice responsabile, precum și din alte surse, în conformitate cu legislația.  
6. Monitorizarea implementării prezentei hotărâri se asigură de către Ministerul Educației și Cercetării. 
7. Prezenta hotărâre intră în vigoare la data publicării în Monitorul Oficial al Republicii Moldova. 

